ગુજરાતમાં સરપ્‍લસ વીજળીનાદાવા કરતી ગુજરાત સરકાર હવે અન્‍ય રાજયોને વધારાની વીજળી વેચી શકતી નથી. છેલ્લા બે વર્ષમાં સરકારે માત્ર બે રાજયોને વીજળી આપી છે, જે અગાઉના વર્ષોમાં ગુજરાત એકસાથે નવ રાજયોને વીજળી આપતું હતું. ગુજરાતમાં ઉત્‍પાદિત થતી વીજળી માંગ પ્રમાણે સરપ્‍લસ રહે છે તેવા દાવા છેલ્લા નવ વર્ષથી કરવામાં આવે છે. ગુજરાતમાં પ્રાઇવેટ પ્‍લેયરોએ વીજ ઉત્‍પાદન વધાર્યું છે જેનો સીધો લાભ ગુજરાત સરકારને થયો છે પરંતુ તે મોંઘાભાવની વીજળી ખરીદે છે. પ્રાઇવેટ વીજળી અને એનટીપીસીની વીજળીને બાદ કરતાં ગુજરાત સ્‍થિત પાવર પ્‍લાન્‍ટમાં ઉત્‍પાદનનો રેશિયો અત્‍યંત ધીમો રહ્યો છે. સરકારી આંકડા પ્રમાણે ૨૦૧૬માં સરકારે છત્તીસગઠને ૨.૩૫ રૂપિયા યુનિટના ભાવે ૨૫.૯૬ મિલિયન યુનિટ અને ઉત્તરપ્રદેશને ૨.૬૦ રૂપિયાના ભાવે ૪.૪૪ મિલિયન યુનિટ વીજળી વેચી છે. ૨૦૧૭માં સરકારે ૬૩૫ મિલિયન યુનિટ વીજળી ૩.૦૨ રૂપિયાના ભાવે પાવર એક્‍સચેન્‍જ થકી વેચી છે. પાવર એક્‍સચેન્‍જ થકી વીજળી ખરીદનારા અનેક ગ્રાહકો હોય છે જે અન્‍ય રાજયોને આપી શકે છે.